Les Wexner

Leslie Herbert Wexner, ganet d'an 8 a viz Gwengolo 1937, zo ur  miliarder, den a aferioù ha stourmer politikel stadunanat. Kengrouer ha penn a enor Bath & Body Works, Inc.eo. Bet eo bet e penn Abercrombie & Fitch, Victoria's Secret ha La Senza, e-touez embregerezhioù brudet all.

Wexner a zo ur stourmer politikel. E 1991, gant ar miliarder Charles Bronfman, Wexner en doa krouet ar Mega Group, ur c'hlub o strollañ lod tud pinvidikañ ha tud a aferioù gant levezon er bed. Ul lobi evit Israel eo, ha graet e vez eus an aozadur unan o klask kaout levezon war politikerezh estren ar Stadoù-Unanet er Reter-Nesañ. E 2003, e oa bet gopret ar c'huzulier Frank Luntz a-benn reiñ harp d'ar strollad evit reiñ harp da Israel. Ar strollad a vez lavaret da gaout liammoù gant ar Mossad (ajañs spierezh Israel) hag e vije ur "c'horf evit oberiadurioù levezoni er Stadoù-Unanet".

Wexner en doa lakaet Jeffrey Epstein da vezañ e penn arc'hantaouiñ eus 1987beteko 2007 ha bez e oa ar "pratik diazez" eus embregerezh merañ arc'hant Epstein, hervez Bloomberg. Epstein a rene e embregerezh diouzh un ti perc'hennet gant Wexner hag a-wechoù e veve eno. D'an 10 a viz C'hwevrer 2026, an dileuriad Ro Khanna en doa embannet e oa bet an FBI o lavar e oa lakaet da dalvezout anv Wexner evel kentorfedour Epstein met hep enklask warnañ. An deiz war-lec'h, lez-varn stadunanat distrig Su Ohio en doa nac'het e oa anv bet Wexner o c'houlenn ma vije tennet ur goulenn atersadenn a oa bet roet dezhañ, ma vije rediet da zont da gomz a-zivout Skol-veur Stad Ohio hag an torfedoù rebechet d'ur medisin sport anvet Richard Strauss, hag a zo e-kreiz gwallreuz Skol-veur Stad Ohio.
 Notennoù ha daveennoù 

Rummad:Ganedigezhioù 1937
Rummad:Tud a aferioù stadunanat
Rummad:Miliarderien
Rummad:Yuzevien SUA
Rummad:Tudgarourien
Rummad:Republikaned SUA
Rummad:Dizalc'herien SUA